Satan Archives - dieskrifte.org
Sleutelwoord se argiewe: Satan
Christelike Leerstellings, Satan
Januarie 30, 2020 Vic
Voordat ons God se sistematiese oorwinning oor Satan bespreek, is dit belangrik om kennis van die feit te dra dat Satan geensins God se gelyke is nie. Sover dit menslike siele aanbetref, verkeer baie mense verkeerdelik onder die indruk dat God en Satan in 'n gelyke stryd gewikkel is. Die gewilde liedjie van Chris De Burg "Spannish Train" herinner my nogal aan hierdie verkeerde siening. In die liedjie vind ons die Here Jesus Christus en Satan waar hulle 'n kaartspel speel waarvan die prys die siele van mense is. (dus dobbel hulle met menslike siele!) In hierdie liedjie vind mens ook dat die duiwel dit regkry om die Here te verneuk en sodoende wen hy meer siele. Alhoewel bogenoemde liedjie op niks anders as Godslastering neerkom nie, is dit boonop heeltemal foutief en het absoluut niks met werklike feite te make nie. God en Satan is geensins in 'n gelyke stryd gewikkel nie. ('n Valse leerstelling wat as deulisme omskryf kan word.) God, as Almagtige Skepper, is volkome in beheer van Satan en gebruik hom net as instrument om Sy skepsele 'n les te leer en hulle te dwing om 'n keuse tussen Homself en Satan te maak. Wanneer 'n persoon die lig wat God genadiglik aan hom skenk verwerp, dan maak daardie persoon in werklikheid 'n keuse vir Satan en sal in die hiernamaals saam met Satan die gevolge van daardie keuse moet dra. Mense gaan verlore omrede hulle God se oplossing vir hulle sonde probleem, naamlik die Evangelie van die hand wys. Almal van ons het 'n keuse om te maak, en ons gaan vir daardie keuses verantwoordelik gehou word. (Die leser word aangeraai om die artikels "Bekering, geloof en die Ewige lewe" asool die artikel "Generiese geloof vs Reddende geloof" te lees.
Lees meer God se sistematiese oorwinning oor Satan →
Satan, Vraag en antwoord
Vraag: Wanneer het God Satan geskape en wanneer het hy tot 'n val gekom? (Hierdie vraag het ek van 'n goeie vriend en broer in Christus ontvang en dit is 'n uitstekende vraag waaroor baie gelowiges wonder.)
Lees meer Wanneer is Satan geskape en wanneer het hy gerebelleer? →
SatanSatan se valSkeppingsweek
Christelike leefwyse, Christelike Leerstellings, Geestelike Oorlogvoering, Satan
Julie 16, 2019 Vic
In die eerste gedeelte van hierdie reeks, van twee artikels, genaamd "Satan se optrede ten opsigte van die Nasies, deel een" het ons opgemerk dat Satan poog om die beleidsrigtings van nasies tot sy eie boosaardige doelstellings te beïnvloed. Daarbenewens het ons 'n paar voorbeelde vanuit die Bybelse tydperk as voorbeeld weergee en bespreek. In deel twee van hierdie studie, gaan ons na 'n paar moderne voorbeelde van Satan se voortgesette optredes ten opsigte van die Nasies weergee en bespreek. Ek is van mening dat die Bybel ons leer dat die Satan vanaf die sondeval nog steeds besig is om die mensdom, en derhalwe die Nasies, te verlei.
Derhalwe kan die hele verloop van die menslike geskiedenis op aarde as een globale voorbeeld aan die leser voorgehou word. Om hierdie rede is die bestudering van die wêreld se geskiedenis van uiterste belang. Onthou, die ou gesegde wat soos volg lees: "Indien die mensdom nie vanuit die geskiedenis hulle foute raaksien, en hulle optredes daarvolgens korrigeer nie, is die mensdom verdoem om dieselfde foute ook in die toekoms te herhaal!" Die huidige gebeure in ons wêreld dui as onomwonde bewys dat die mens nie vanuit sy foute in die verlede geleer het nie, en hierdie een enkele feit gaan nog verreikende (en smartlike) implikasies vir die mensdom meebring. Vir die doeleindes van hierdie artikel, gaan daar na enkele spesifieke geskiedkundige gebeurtenisse in die meer onlangse geskiedenis gekyk word, en sal daar gepoog word, ook om hier die gevalle engele, (Satan inkluis) sowel as die heilige engele se invloed binne die raamwerk van hierdie spesifieke gebeurtenisse aan die leser weer te gee.
Lees meer Satan se optrede ten opsigte van die nasies. Deel 2 →
Junie 16, 2019 Vic
Wanneer dit by die onderwerp van Satan, en die gevalle engele kom, is dit van uiterste belang dat ons, ons leerstellings vanuit die Bybel bekom, en ons moet nie op buite Bybelse profesie, vleeslike manifestasies, ons omstandighede, asook menslike opinies en tradisies staatmaak nie. Ons leerstellings aangaande die engele (heilige engele, sowel as as die gevalle engele wat Satan insluit) moet slegs vanuit die Bybel d.m.v. induktiewe studie van alles wat in die Bybels staan bekom word. Ons moet ook daarteen waak om ons eie opinies (wat ons leerstellings insluit) in die Bybel in te lees. God moet toegelaat word om deur Sy woord met ons te praat, en dit is ons plig om vas te stel wat Hy aan ons wil sê en ons moet daarteen waak om ons woorde in Sy mond te plaas. Indien ons hierdie waarskuwing nie ernstig opneem nie, ontstaan die gevaar dat ons vir onsself 'n godsdiensstelsel gaan oprig wat nie met die Here se leer in harmonie is nie. (wat niks anders as dwaalleer, en dus Satan se wil, is nie) Baie sogenaamde kennis, wat deur moderne Apostels en profete, onder groot gedeeltes van die belydende Christendom, verkondig word, is niks anders as menslike verbeeldingsvlugte, en opinies wat op buite Bybelse manifestasies gebaseer is nie. Slegs die Bybel moet as grondslag vir al ons leerstellinge dien! (Die leser word ten sterkste aangeraai om die artikel "Is die gawe van profesie nog in werking" te lees.) Indien ons, ons eie leerstellings op die Skrifte afdwing, of inlees, gaan dit verreikende gevolge vir die belydende Christendom, asook die wêreld in geheel, teweeg bring. Om hierdie rede is dit van uiterste belang dat ons seker maak ons die woord van God reg sny, net soos wat God ons in Sy woord waarsku!
2Tim.2:15 "Lê jou daarop toe om jou beproef voor God te stel as 'n werker wat hom nie hoef te skaam nie, wat die woord van die waarheid reg sny."
Die Skrifte stel dit baie duidelik dat ons nie buite Bybelse opinies en profesie nodig het om volkome toegerus te wees nie.
2Tim.3:16 "Die hele Skrif is deur God ingegee en is nuttig tot lering, tot weerlegging, tot teregwysing, tot onderwysing in die geregtigheid, 17 sodat die mens van God volkome kan wees, vir elke goeie werk volkome toegerus."
Om hierdie rede moet ons onsself daarop toespits om getroue studente van die Skrifte te wees.
Lees meer Satan se optrede ten opsigte van die nasies. Deel 1 →
Desember 7, 2015 Vic
Voordat ons met hierdie studie begin, wil ek net die leser vooraf waarsku en om verskoning vra, omrede ek sekere teksgedeeltes soms herhaal. Ek doen dit egter om so ver moontlik die Satan se werkwyses en sy attribute duidelik oor te dra, en dit vir die leser makliker wil maak, deurdat ek die betrokke teksgedeeltes aanhaal en hier weergee, sodat die leser dit direk van die artikel af kan lees. Ek versoek egter die leser om sy eie Bybel byderhand te hou en alles wat ek hier weergee self met die Bybel te vergelyk. Die leser word ook aangeraai om die artikels "Die leerstelling van gevalle engele" asook "Die leerstelling van die Heilige engele " te lees. Lees meer Satan →
Augustus 11, 2014 Vic
Metode nommer 1
Satan gebruik van verskillende strategieë om mense van die waarheid van die Evangelie te weerhou. Hy versoek die Here om hulle te sif. (Lukas 22:31) Sodoende versoek hy hulle om die Here te verloën, en probeer hy Jesus se dissipels so ver te kry om die Here Jesus nie meer as dissipels te volg nie. Indien hy slaag, word die verspreiding van die Evangelie verhinder en die verlore mensdom kom nie te hore van die verlossing wat daar in Jesus Christus is nie. Satan se versoek om iemand te sif kan slegs plaasvind indien die Vader toestemming daartoe verleen. (Job 1:8-13) Wanneer die Here die versoek, om deur Satan gesif te word, toestaan moet ons besef dat dit altyd vir ons eie beswil en verdere geestelike groei is. Lees meer Satan se Strategieë →